На основу члана 26.став 1.тачка 3) Закона о јавној својини („Службени гласник РС“, бр. 72/2011, 88/2013, 105/14, 104/2016 – др.закон, 108/2016 и 113/17), члана 3 Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања, искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр. 16/18) члана 19. став 3 Одлуке о прибављању, располагању и управљању стварима у јавној својини Града Ниша („Сл.лист Града Ниша“ бр.5/2018-пречишћен текст и бр.26/18),Закључак Владе Републике Србије и члана 27.Статута Града Ниша (,,Службени лист Града Ниша“, бр. 88/2008,143/2016) Скупштина Града Ниша, на седници од \_\_\_\_\_\_\_ 2018. године, доноси

**Р Е Ш Е Њ Е**

 **I** **ПРЕНОСИ СЕ** право јавне својине Града Ниша у јавну својину Републике Србије, непосредном погодбом и без накнаде, на следећим непокретностима:

-Остале зграде-Пристанишна зграда-број 1, у површини од 14 26 м2, постојећа на катастарској парцели бр.547/24 КО Медошевац, на којој је у листу непокретности бр. 1436 КО Медошевац**,** уписано право јавне својине Града Ниша, корисник ЈП за аеродромске услуге ,,Аеродром Ниш“.

-Остале зграде-Зграда-Технички блок-број 2, у површини од 5 87 м2, постојећа на катастарској парцели бр.547/24 КО Медошевац, на којој је у листу непокретности бр. 1436 КО Медошевац**,** уписано право јавне својине Града Ниша, корисник ЈП за аеродромске услуге ,,Аеродром Ниш“.

-Остале зграде-Зграда-Робно царински магацин - број.4, у површини од 13 90 м2, постојећа на катастарској парцели бр.547/24 КО Медошевац, на којој је у листу непокретности бр. 1436 КО Медошевац**,** уписано право јавне својине Града Ниша, корисник ЈП за аеродромске услуге ,,Аеродром Ниш“.

 - катастарска парцела бр.547/24 КО Медошевац, у површини од 144 ха 55а 52 м2, на којој је у листу непокретности бр. 1436 КО Медошевац**,** уписано право јавне својине Града Ниша.

 **II** Уговор о преносу права јавне својине Града Ниша у јавну својину Републике Србије, на непокретностима описаним у ставу Iовог решења, којим ће се ближе уредити права и обавезе између Републике Србије и Града Ниша, у име Града Ниша, закључиће Градоначелник Града Ниша, по претходно прибављеном правном мишљењу Правобранилаштва Града Ниша.

 **III** Ово решење објавити у "Службеном листу Града Ниша".

 **Број: \_\_\_\_\_\_\_\_\_\_\_\_\_\_\_\_\_\_\_\_\_\_**

 **У Нишу, дана \_\_\_\_\_\_\_\_\_\_\_\_\_\_**

 **СКУПШТИНА ГРАДА НИША**

 **ПРЕДСЕДНИК**

 **Мр Раде Рајковић**

 **О б р а з л о ж е њ е**

На основу Закључка Владе РС 05 бр.343-2834/2018-од 29.03.2018.године дата је препорука Граду Нишу да припреми одговарајуће, потребне и потпуне одлуке којима се обезбеђује пренос целокупне имовине цивилног дела комплекса Аеродром Константин Велики са Града Ниша на Републику Србију, ради реализације улагања и подршке Републике Србије у циљу унапређења развоја аеродромске инфраструктуре.

Обзиром да Град Ниш своју уговорну обавезу према Министарству одбране из уговора закљученог између Републике Србије и Града Ниша ОВ II 3395/2010 од 22.10.2010.године и Анекса овог уговора ОПУ 415-2016 од 18.04.2016.године, а коју чини и обавеза Града Ниша   да у корист Републике Србије-Министарства одбране спроведе поступак експропријације земљишта укупне површине 157 ха 84 а 22 м2 на локацији Доњи и Горњи Комрен, као надокнаду за пренос непокретности са војног Аеродрома на Град Ниш, није извршио у целости,  ради чега је морао бити и продужен рок за његово извршење, то би Република Србија   преузела обавезе у складу са  Закључком Владе Републике Србије.

 На основу члана 18. став 1. Закона о јавној својини („Службени гласник РС“, бр. 72/2011, 88/2013, 105/14, 104/2016 – др.закон, 108/2016 и 113/17- у даљем тексту: Закон), прописано је да су носиоци права јавне својине у смислу овог Закона, Република Србија, аутономна покрајина и јединица локалне самоуправе. Чланом 26.став 1 тачка 3) Закона, прописано је да се под располагањем стварима у јавној својини сматра и пренос права јавне својине на другог носиоца јавне својине, са накнадом или без накнаде.

Уредбом о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања, искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр. 16/18-у даљем тексту:Уредба), ближе су уређени услови прибављања и отуђења непокретности у јавној својини.

 Чланом 3.став 1.тачка 2) Уредбе, прописано је да се непокретности могу прибавити у јавну својину непосредном погодбом, и то у случају када се ради о међусобном располагању између носилаца права јавне својине.

 Увидом у Лист непокретности бр 1436 КО Медошевац, утврђено је да је Град Ниш носилац права јавне својине на објектима: Остале зграде-Пристанишна зграда-број 1, у површини од 14 26 м2, постојећа на катастарској парцели бр.547/24 КО Медошевац, на којој је у листу непокретности бр. 1436 КО Медошевац**,** уписано право јавне својине Града Ниша, корисник ЈП за аеродромске услуге ,,Аеродром Ниш“. -Остале зграде-Зграда-Технички блок-број 2, у површини од 5 87 м2, постојећа на катастарској парцели бр.547/24 КО Медошевац, на којој је у листу непокретности бр. 1436 КО Медошевац**,** уписано право јавне својине Града Ниша, корисник ЈП за аеродромске услуге ,,Аеродром Ниш“. -Остале зграде-Зграда-Робно царински магацин – број 4, у површини од 13 90 м2, постојећа на катастарској парцели бр.547/24 КО Медошевац, на којој је у листу непокретности бр. 1436 КО Медошевац**,** уписано право јавне својине Града Ниша, корисник ЈП за аеродромске услуге ,,Аеродром Ниш“ и на грађевинском земљишту – катастарској парцели бр.547/24 КО Медошевац, у површини од 144 ха 55а 52 м2, на којој је у листу непокретности бр. 1436 КО Медошевац**,** уписано право јавне својине Града Ниша.

На основу Информације о локацији бр.353-1/222-2018-06 од 27.03.2018.године, утврђено је да се катастарска.парцела број 547/24 КО Медошевац налази у граници захвата Плана детаљне регулације аеродрома ,,Константин Велики“ у Нишу (,,Сл.лист Града Ниша“, бр.105/2015) и Плана генералне регулације подручја Градске општине Црвени Крст- трећа фаза (,,Сл.лист Града Ниша“, бр.17/2016).

 Чланом 3.став 3 и 4. Уредбе, прописано је да након што надлежни орган донесе акт да се непокретност прибави односно отуђи из јавне својине непосредном погодбом, формира комисију која по окончаном поступку непосредне погодбе записник, са одговарајућим предлогом, доставља надлежном органу, који доноси одлуку о предлогу комисије.

 На основу члана 18. став 2. Одлуке о прибављању, располагању и управљању стварима у јавној својини Града Ниша („Сл.лист Града Ниша“ бр.5/2018-пречишћен текст и бр.26/18-у даљем тексту:Одлука), поступак прибављања односно отуђења непокретних ствари из јавне својине Града покреће Градоначелник.

Решењем Градоначелника Града Ниша бр. 1094/18-01 од 30.03.2018. покренут је поступак преноса права јавне својине Града Ниша у јавну својину Републике Србије, непосредном погодбом и без накнаде, на непокретностима ближе описаним у ставу I диспозитива овог решења и формирана је комисије за спровођење предметног поступка, која је након окончаног поступка сачинила записник, са предлогом да се право јавне својине Града Ниша на непокретностима из става I диспозитива овог решења-пренесе Републици Србији, без накнаде.

 Чланом 19. став 3 Одлуке, прописано је да одлуку о прибављању непокретности у јавну својину, односно отуђењу непокретности из јавне својине Града Ниша, након спроведеног поступка непосредне погодбе доноси Скупштина Града.

У складу са наведеним, утврђено је да су испуњени услови за пренос права јавне својине са Града Ниша на Републику Србију, непосредном погодбом и без накнаде, на непокретностима уписаним у лист непокретности бр. 1436 КО Медошевац - остале зграде-Пристанишна зграда-број 1, у површини од 14 26 м2, Остале зграде-Зграда-Технички блок-број 2, у површини од 5 87, Остале зграде-Зграда-Робно царински магацин - број.4, у површини од 13 90 м2 и на катастарској парцели бр.547/24, у површини од 144 ха 55а 52 м2, КО Медошевац, те је одлучено као у диспозитиву овог решења.

 **С е к р е т а р**

 \_\_\_\_\_\_\_\_\_\_\_\_\_\_\_\_\_\_\_\_

 **Анђелија Стаменковић,**

 **дипл. правник**